מעיל רוח (מערכת נשק)

Armoured Shield Protection - Active (בראשי תיבות: ASPRO-A), המכונה בצה"ל ובישראל מעיל רוח, ומשווקת בעולם בשם Trophy, היא מערכת הגנה אקטיבית לטנקים ורכב קרבי משוריין מתוצרת רפאל – מערכות לחימה מתקדמות (שפותחה בשיתוף פעולה עם אלתא מערכות), שתפקידה לגלות ולזהות בזמן אמת איומים מנשק נ"ט, להעריך את מסלול היירוט האופטימלי שלו, ולשבש או להשמיד אותו הרחק מהרכב שעליו מגנה המערכת. המערכת הפכה למבצעית ב־2009 ורשמה יירוט בכורה מבצעי מוצלח ב־2011. היא פעלה בהצלחה מלאה גם במבצע צוק איתן בשנת 2014 ויירטה בהצלחה הן רקטות נ"ט מטווח קצר והן טילי נ"ט מתקדמים ביותר כגון הקורנט. על ההישג, מפתחי המערכת קיבלו את פרס ביטחון ישראל לשנת 2014. מערכת "מעיל רוח" מצוידת באמצעי הגנה "רכה" כגון לוחמה אלקטרונית, ומערכת הגנה אקטיבית "קשה" הכוללת מיירטים פיזיים, שמשמידים את האיום לפני שזה פוגע בטנק. מערכות המשנה לגילוי ולהתרעה מורכבות ממספר חיישנים בראשם מכ"ם בעל ארבעה לוחות "אנטנה" המורכבים מסביב לרכב כדי לספק הגנה מלאה מכל הכיוונים. תהליך היירוט מתבצע אך ורק אם המערכת מזהה שהאיום יפגע ברכב. קיימים שני דגמים למעיל רוח. הדגם הראשון הסטנדרטי לטנקים, הדגם השני לנגמ"שים קל בכ־40% מהדגם הרגיל. עלות המערכת הרגילה לטנק בודד נאמדה בכ־300,000 דולר. ערך מורחב – מערכת הגנה אקטיבית לטנקים מערכת "מעיל רוח" משלבת הגנה רכה (Soft Kill) באמצעות שבשים והגנה קשה (Hard Kill) באמצעות יירוט פיזי של איומים העומדים לפגוע ברק"ם עליו היא מותקנת. מטרת השבשים היא למנוע פגיעה ישירה על ידי שימוש באמצעים כמו לוחמה אלקטרונית לשיבוש מכ"ם ותקשורת של הטיל. המערכת מורכבת ממספר חיישנים, מכ"ם חיפוש וארבעה לוחות "אנטנה", מחשב ירי ומשגר אמצעי יירוט המותקנים על גבי הרק"ם. המכ"ם (EL/M-2133) סורק ב־360 מעלות מסביב לרק"ם, וברגע שהוא מזהה איום הוא מנתח אותו (קובע את סוגו, מהירותו, מיקומו וכיוון תנועתו) ומשגר מטען מיוחד של כדוריות מתכת שמפרק את האיום בעודו באוויר טרם הגיעו לטנק. למערכת יש יכולת להתמודד עם מגוון רחב של איומים ומספר התקפות בו־זמנית וכן יכולת לעבוד בתנועה ובכל תנאי מזג אוויר, וזאת עם 95% דיוק. בנוסף ליירוט, המערכת מזהה מאין הרקטה או הטיל שוגרו, מתריעה על כך לצוות הטנק ומאפשרת סגירת מעגל אש מהיר ואת השמדת היורה על ידי הטנק. ב־2021 נוספו למערכת גלאים חדשים המאפשרים סגירת מעגל אש באופן מיידי והשמדת חוליית הנ"ט ששיגרה טיל על הטנק בירי מדויק ומהיר. יכולת יירוט של כל סוגי הנשק נוגד-השריון: טילים (ATGM), רקטות (ATR, RPG) ופגזי טנקים הבנויים כמטען חלול פגיעה הקפית מינימלית ומיזעור הפגיעה ברכב המוגן יכולת פעולה מלאה גם בזמן תנועה יכולת פעולה מלאה גם נגד איומים מטווחים קצרים יכולת פעולה מלאה בסביבה צפופה ועירונית יכולת פעולה מלאה בכל מזג אוויר יירוט מספר איומים מכל כיוון בו־זמנית נטען באופן אוטומטי מאפשר הורדת משקל הרכב (על ידי הקטנת כמות לוחות ההגנה הפסיביים, שריון לכלי רכב) אפשרי להתקנה על כלי רכב קלים וכבדים סגירת מעגל אש מהיר, על ידי איתור האויב ששיגר את איום והשמדתו בירי מהיר ומדויק TROPHY HV – הגרסה הכבדה, מיועדת לרכב קרבי משוריין כבד כגון טנקים TROPHY MV – הגרסה הבינונית, מיועדת לרכב קרבי משוריין בינוני (מעל 8 טון) כגון נגמ"שים TROPHY LV – הגרסה הקלה, מיועדת לרכב קרבי משוריין קל ולרכבי שטח ממוגנים, דוגמת ה־HMMWV פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פיתוחה של המערכת החל בשנות ה-80 של המאה ה-20. באוקטובר 2024 פרסמה חברת רפאל שהיא שידרגה את מערכת “מעיל רוח” להתמודדות עם איומים מרחפנים וכטב"מים. מערכת ה־Trophy הוצגה לראשונה בתערוכת LIC 2005 בישראל במרץ 2005. בשנת 2006 המערכת עדיין לא הייתה מבצעית, אף על פי שעברה בהצלחה מבחני שדה. ב־19 ביוני 2007 דווח שצה"ל ירכוש 100 מערכות Trophy ויתקין אותן על טנקי מרכבה סימן 4 החל מ־2008. ב־2009 הותקנה המערכת לראשונה על מחלקת טנקים באחת מחטיבות חיל השריון הישראלי. באוגוסט 2009 הכריז מפקד זרוע היבשה, אלוף אבי מזרחי, על הפיכת המערכת למבצעית (בעקבות ניסויים מוצלחים) ועל הצטיידות בשלב הראשון של חטיבת שריון ב"מעיל רוח". בכך נהפכה המערכת למערכת ההגנה האקטיבית הקשה המבצעית הראשונה בישראל. בספטמבר 2010 נבחרה ה־Trophy Light, נגזרת קלה יותר של "מעיל רוח", לשמש כמערכת ההגנה האקטיבית של שריוניות M-ATV האמריקאיות (יחד עם TRAPS של טקסטרון). בדצמבר 2010 צה"ל ניסה את המערכת בהצלחה בירי טיל נגד טנקים ללא רש"ק לעבר טנק מאויש. ביוני 2012 הודיע צה"ל על סיום הטמעת מערכת "מעיל רוח" בחטיבה 401 וכעת כל טנקי החטיבה מצוידים במערכת. כדי לסיים את הטמעת המערכת ערכה החטיבה אימון גדול עם המערכת החדשה, בשיתוף כוחות הנדסה קרבית. ב־2016 הושלמה הסבתה של חטיבה 7 מטנקי מרכבה סימן 2 לטנקי מרכבה סימן 4מ המצוידים ב"מעיל רוח". ביולי 2016 השלימה מנהלת טנק המרכבה במשרד הביטחון גם את העברת הפלוגה הראשונה של נגמ"שי נמ"ר עם "מעיל רוח" לצה"ל ובתוך כך הודיעה על שילובה של המערכת גם הנמ"ר ההנדסי, שנכנס לשירות בחיל ההנדסה הקרבית, כולל את "מעיל רוח". המערכת הייתה אמורה לפועל גם על הנגמ"ש הגלגלי – "איתן", אך באוגוסט 2019 פרסם משרד הביטחון כי החליט להצטייד במאות מערכות "חץ דורבן" כהגנה על נגמ"שי האיתן ודחפורי ה-D9 של צה"ל. בנובמבר 2016 הודיע משרד הביטחון על רכישת מאות מערכות בהיקף של מאות מיליוני שקלים. ב־2017 אמר מפקד זרוע היבשה האלוף קובי ברק שצה"ל הזמין כאלף מערכות "מעיל רוח", וחלקן יותקנו גם על טנקי מרכבה סימן 3ד של חטיבה 188. ב־2021 הוסבה חטיבה 188 למרכבה סימן 4מ 400 הכולל גרסה משופרת של "מעיל רוח" ומערכת צי"ד. בתחילת ההצטיידות ב"מעיל רוח" פורסם כי התקנתו דורשת יציקת צריחים חדשים, ושרק טנקים חדשים היוצאים מפס הייצור יקבלו את המערכת. הטנקים עם המערכת עליהם קיבלו את הציון מרכבה סימן 4מ. בהמשך התברר שהיה מדובר בהטעייה מכוונת (דיסאינפורמציה) ושניתן להתקין את המערכת גם על טנקים ישנים מדגמי סימן 3ד וסימן 4, שלהם שריון מודולרי, וזאת באמצעות החלפת מודול השריון המתאים. למרות זאת, טנקי מרכבה סימן 4 שעליהם מותקנת "מעיל רוח" עדיין מכונים "סימן 4מ" גם על ידי צה"ל וגם על ידי כלי התקשורת (כולל אלו העוסקים בצבא וביטחון). ב-2023 התפרסם כי מערכת "מעיל רוח" מותקנת על מאות פלטפורמות לחימה קרקעיות בצה"ל, לרבות טנקי מרכבה סימן 3 ו-4 וכן על גבי נגמ"שי נמ"ר. טנק מערכה מרכבה סימן 4 ברק טנק מערכה מרכבה סימן 4מ רוב נגמ"שי הנמ"ר נמ"ר הנדסי נמ"ר לחימה (בפיתוח) טנק מערכה מרכבה סימן 3 (בשלבי ניסוי) טנק מדגם מרכבה סימן 4מ עם מערכת הגנה אקטיבית "מעיל רוח", נמצא בשימוש חטיבה 401 וחטיבה 7 של חיל השריון. בתמונה: הטנק בתערוכת יום העצמאות ה־68 ביד לשריון. נמ"ר חי"ר עם "מעיל רוח". נמ"ר הנדסי עם "מעיל רוח" בתערוכת יום העצמאות ה־69 ביד לשריון. מערכת "מעיל רוח" של רפאל על נמ"ר עם צריח בלתי־מאויש נושא תותח אוטומטי. באוקטובר 2017 הודיע צבא ארצות הברית על הזמנה של כ־100 מערכות "מעיל רוח" עבור חטיבה אחת של טנקי אברהמס M1A2. ביוני 2018 אושרה העסקה, שבה רפאל – מערכות לחימה מתקדמות תמכור מערכות "מעיל רוח" לאמריקאים תמורת 193 מיליון דולר. בתחילת 2019 הזמין צבא ארצות הברית מערכות הגנה לשלוש חטיבות נוספות, ושווי העסקה צמח לחצי מיליארד דולר. בינואר 2019 פורסם שגם גרמניה תרכוש מערכות "מעיל רוח" עבור טנקי הלאופרד 2 שלה, אך היקף העסקה זאת קטן בהרבה (כ-40 מיליון יורו). ובפברואר 2021 נחתמה העסקה. ב־15 באוקטובר 2019 נמסר שצבא ארצות הברית קיבל משלוח ראשון של מערכת ההגנה הישראלית לטנקים. משרד הביטחון הבריטי הכריז כי הוא שוקל לרכוש את מערכות "מעיל רוח" לדגם החדש של טנקי צ'אלנג'ר 3. ב־1 במרץ 2011 יירטה המערכת לראשונה רקטת RPG-7 ששוגרה מרצועת עזה לעבר טנק ישראלי סמוך לניר עוז. ב־20 במרץ 2011 נורה טיל נ"ט אל עבר טנק מדגם מרכבה סימן 4מ שעסק בפעילות מבצעית בשטח ישראל לאורך גדר המערכת של רצועת עזה. המערכת זיהתה את הירי, אבל קבעה שהוא לא מסכן את הטנק ולא בוצע יירוט של הטיל התוקף. המערכת העבירה מידע על הירי לצוות הטנק שהשיב באש אל עבר מקור הירי וזיהה פגיעה. לאורך השנים המערכת הוכיחה את עצמה במקרים שונים ביירוט טילי נ"ט שונים, כולל יירוט של טילים מתקדמים מדגם קורנט. במהלך מבצע צוק איתן לקחו טנקי מרכבה סימן 4מ חלק משמעותי בתמרון הקרקעי, הודות ל"מעיל רוח" שפעלה בהצלחה ויירטה לפחות 15 רקטות וטילי נ"ט שנורו על הטנקים ובכך הצילה את חיי הצוות, כולל של מג"דים שהיו בטנקים. כך אמר מפקד חטיבת 401, אלוף־משנה סער צור, במהלך המבצע על המערכת: החטיבה מצוידת במעיל רוח, המערכת מאוד איכותית ומצילה חיים. כל מה שנורה על הטנקים נעצר, והמערכת הזאת מוכיחה עצמה יום־יום, שעה־שעה. היא לא מערכת הגנתית, אלא התקפית. היא מאפשרת לנו לרוץ קדימה מבלי לחשוב אם הטנקים ייפגעו או לא. — רוני דניאל, ‏מפקד חטיבה 401: משמידים מנהרות ומחבלים, באתר ‏מאקו‏, 23 ביולי 2014 דווח כי במהלך המבצע יירטה המערכת בהצלחה טילי נ"ט מתקדמים מסוג קורנט ו-מטיס־M לצד רקטות נ"ט מסוגי RPG-7 ו־RPG-29. רפאל פרסמה שני סרטי וידאו המתעדים יירוט קורנט ו־RPG-29 במהלך המבצע. בעקבות הצלחת המערכת בהגנה על טנקים במבצע צוק איתן, הוחלט לצייד גם את נגמ"ש ה"נמר" במערכת מעיל רוח. במתקפת מחבלי חמאס ביום שבת חג שמחת תורה 2023, מספר טנקי מרכבה סימן 4 הותקפו על ידי רחפנים שהטילו ראש קרב של רקטת RPG וראש פצצת מרגמה מעל הצריח. מעיל רוח לא הצליחה ליירט את ראש הקרב שפגע בחלק העליון של הטנק, וכמה טנקים נפגעו. במהלך מלחמת חרבות ברזל, יירטו מערכות "מעיל רוח" בהצלחה אלפי טילי קורנט ורקטות RPG בפעולות צה"ל ברצועת עזה. ישראל ישראל: המערכת מותקנת על טנקי מרכבה סימן 4 מדגמי 4מ' וברק, ועל נגמ"שי הנמ"ר והנמ"ר ההנדסי של צה"ל ובעתיד גם על מרכבה סימן 3מ. בסה"כ רכש משרד הביטחון כ-1,400 מערכות. ארצות הברית ארצות הברית: המערכת מותקנת ב-4 חטיבות טנקי אברהמס M1A2 של חיל הנחתים וצבא ארצות הברית, במסגרת הזמנה על סך 500 מיליון דולר. האספקה של ההזמנה הזו הושלמה בינואר 2021. גרמניה גרמניה: משרד ההגנה של גרמניה חתם על חוזה על סך 40 מיליון יורו ל-17 מערכות ב־23 בפברואר 2021 עבור טנק הלאופרד 2A7A1. בריטניה בריטניה: משרד ההגנה הבריטי בחר את "מעיל רוח" כהגנה האקטיבית לטנק החדש של הצבא הבריטי הצ'אלנג'ר 3. נורווגיה נורווגיה: ממשלת נורווגיה הצהירה כי בכוונתה לחדש את צי הטנקים שלה בדגמי טנק לאופרד 2 חדשים עם מערכת הגנה אקטיבית "מעיל רוח", במקום הטנקים שעברו לאוקראינה כחלק מסיוע המלחמה. גרמניה גרמניה ו-צרפת צרפת - EMBT ASCOD ארצות הברית ארצות הברית - בראדלי ארצות הברית ארצות הברית - סטרייקר קוריאה הדרומית קוריאה הדרומית - K2 פנתר שחור חץ דורבן ארנה גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "כבר לא חשופים בצריח", עמ' 326–329 משה גבעתי (היסטוריון), מבקיע חומות – סיפור חייו ופועלו של תא"ל דוד לסקוב, תל אביב: הוצאת ידיעות ספרים, תשע"ה־2015, עמ' 235–241. ASPRO-A – אתר רפא"ל עלון על "מעיל רוח", אתר רפא"ל עלון מעודכן על "מעיל רוח", אתר רפא"ל Trophy Family בערוץ היוטיוב של רפא"ל הטרופי – אתר Defense Update אמיר בוחבוט, תשובת צה"ל לטילי הנ"ט: מעיל רוח, באתר nrg‏, 19 ביוני 2007 תמונה של מרכבה סימן 4 עם המערכת מותקנת עליו, פורום "צבא וביטחון" באתר פרש אמיר בוחבוט, הטנקים זכו לקבל "מעיל רוח", באתר nrg‏, 2 באוגוסט 2007 סרטון ניסויים ב"מעיל רוח", אתר זרוע היבשה סרטוני פרסומת למערכת: 1 ו־2 ו־3, באתר YouTube יואב זיתון, צה"ל חוגג היסטוריה: "מעיל רוח" עונה לנסראללה, באתר ynet, 1 במרץ 2011 רון בן ישי, היי־טנק: עם השריון המתחדש שיילחם בחיזבאללה, באתר ynet, 1 במרץ 2013 עמוס דותן, ‏טכנולוגיית מעיל רוח, מערכות 448, 2013 יפתח קלינמן, ‏מעיל רוח – נשק הכרעה, מערכות 450, ספטמבר 2013 – תגובה למאמרו של עמוס דותן נעם ויטמן, "כיפת ברזל" של היבשה: שלוש שנים ליירוט הראשון של "מעיל רוח", באתר צה"ל (דרך ארכיון האינטרנט), 23 במרץ 2014 אמיר בוחבוט‏, הצילה 15 טנקים: כיפת הברזל של השריון בעזה, באתר וואלה, 30 ביולי 2014 ענבל אורפז, הטכנולוגיה הסודית של מעיל רוח שהצילה טנקיסטים בעזה, באתר TheMarker‏, 20 בנובמבר 2014 אמיר בוחבוט‏, ההפתעה הקטלנית שמכין צה"ל לציידי הטנקים של חיזבאללה, באתר וואלה, 30 במרץ 2017 לאלף את הנמ"רה: נגמ"ש ההנדסה שמעלה את הרף, אתר צה"ל, אוגוסט 2017 Kornet ATGM Interception in Battle ("מעיל רוח" מיירטת קורנט במבצע צוק איתן יולי 2014), בערוץ היוטיוב של רפאל – מערכות לחימה מתקדמות RPG-29 Rocket Neutralization in Battle ("מעיל רוח" מיירטת RPG-29 במבצע צוק איתן יולי 2014), בערוץ היוטיוב של רפאל – מערכות לחימה מתקדמות מעיל רוח: המערכת ששינתה את שדה הקרב, באתר "חדשנות ישראלית" יואב זיתון, זיהוי מדויק של מקור הירי – והשמדתו: הגלאי החדש של מעיל רוח | תיעוד, באתר ynet, 20 במרץ 2021 צפו: מערכת 'מעיל-רוח' של רפאל בפעולה!, סרטון בערוץ "רפאל - Rafael", באתר יוטיוב (אורך: 01:00) אודי עציון ואיתמר אייכנר, ‏מערכת אש, באתר "ידיעות אחרונות", 16 ביוני 2014 (הקישור אינו פעיל). אמיר בוחבוט, תשובת צה"ל לטילי הנ"ט: מעיל רוח, באתר nrg‏, 19 ביוני 2007 עודד ירון, כך מגינה מערכת "מעיל רוח" על טנקים ונגמ"שים מירי טילי נ"ט בעזה, באתר הארץ, 8 בנובמבר 2023 בן שאול, כתבה, באתר ערוץ 7, 15 בספטמבר 2011 יובל אזולאי, ‏רפאל: הצלחה של 95% ביירוט טילים ע"י "מעיל רוח" בגרסתה החדשה, באתר גלובס, 9 באוקטובר 2018 יואב זיתון, זיהוי מדויק של מקור הירי – והשמדתו: הגלאי החדש של מעיל רוח | תיעוד, באתר ynet, 20 במרץ 2021. הביטחון – תנאי לאושר, דובר צה"ל. היכולת ליירט פגזי טנקים היא שיפור שנוסף למערכת המקורית. איל בוגוסלבסקי, רפאל שידרגה את מערכת “מעיל רוח” להתמודדות עם איומים מרחפנים, באתר ישראל דיפנס, ‏10/10/2024 עמוס הראל, צה"ל צייד מחלקת טנקים ראשונה במיגון מפני טילי נ"ט, באתר הארץ, 10 במאי 2009 אמיר בוחבוט, צה"ל הופך למבצעית מערכת מעיל רוח להגנת טנקים, באתר nrg‏, 6 באוגוסט 2009 פרסום ראשון: האמריקאים בוחרים במערכת המיגון האקטיבי Trophy Light של רפאל, פורום צבא וביטחון בפרש. ניר דבורי, פרסום ראשון: הניסוי ב"מעיל רוח" הסתיים בהצלחה, "חדשות 2", 22.12.2010 פלורית שויחט, חטיבת שריון שלמה עם "מעיל רוח": "במלחמה נגיע עמוק יותר ורחוק יותר", באתר צה"ל (דרך ארכיון האינטרנט), 24 ביוני 2012 אסנת ניר, משרד הביטחון ירכוש מאות מערכות "מעיל רוח" מרפאל בהיקף מאות מיליוני שקלים, באתר כלכליסט, 10 בנובמבר 2016. בן כספית, ‏מפקד זרוע היבשה: "טנק שבו יהיו בנות – לא יתמרן בלבנון", באתר מעריב אונליין, 6 באוקטובר 2017. ראו ראיון במעריב סופהשבוע, 6.10.2017, המהדורה המודפסת. Pentagon gives green light to install Israeli defense system on US tanks, The Jerusalem Post (באנגלית) יואב זיתון, צבא ארה"ב רוכש את מערכת "מעיל רוח" להגנה על טנקים, באתר ynet, 26 ביוני 2018. אודי עציון, רפאל סיפקה לצבא ארה"ב מערכות "מעיל רוח" ראשונות, באתר כלכליסט, 15 באוקטובר 2019 לילך שובל, משרד הביטחון יספק מערכת "מעיל רוח" לצבא גרמניה, באתר ישראל היום, 23 בפברואר 2021. יובל אזולאי, ‏צבא ארה"ב קיבל משלוח ראשון של מערכת ההגנה הישראלית לטנקים, באתר גלובס, 15 באוקטובר 2019 אליאור לוי ויואב זיתון, לראשונה: מערכת "מעיל רוח" מנעה פגיעה בטנק, באתר ynet, 1 במרץ 2011 יירוט מבצעי ראשון ל"מעיל רוח": הישג היסטורי לצה"ל, דובר צה"ל, 2 במרץ 2011 רון בן ישי ואליאור לוי, מוגנים עם "מעיל רוח": זוהה טיל ששוגר על טנק, באתר ynet, 20 במרץ 2011 אחיקם משה־דוד, מוגנים בצריח: מערכת מעיל רוח שוב פעלה, באתר nrg‏, 20 במרץ 2011 לדוגמה: The Trophy Brigade, StrategyPage,6.7.2012 יואב זיתון, "מעיל רוח" פעלה: טנק של צה"ל ניצל מטיל נ"ט, באתר ynet, 1 באוגוסט 2012 יוסי יהושוע, שובם של הטנקים, הצלחה של "מעיל רוח", באתר ynet, 27 ביולי 2014. הודעת דובר צה"ל בטוויטר אמיר בוחבוט‏, הצילה 15 טנקים: כיפת הברזל של השריון בעזה, באתר וואלה, 30 ביולי 2014. רוני דניאל, ‏מפקד חטיבה 401: משמידים מנהרות ומחבלים, באתר ‏מאקו‏, 23 ביולי 2014 Kornet ATGM Interception in Battle ("מעיל רוח" מיירטת קורנט במבצע צוק איתן יולי 2014), בערוץ היוטיוב של רפאל – מערכות לחימה מתקדמות, RPG-29 Rocket Neutralization in Battle ("מעיל רוח" מיירטת RPG-29 במבצע צוק איתן יולי 2014), בערוץ היוטיוב של רפאל – מערכות לחימה מתקדמות. אודי עציון, אמיר בוחבוט‏, התשובה לשיטות של חמאס: המערכת החדשה שנועדה להגן על טנקים מפני הטלת פצצות מרחפנים, באתר וואלה, 29 באוקטובר 2023 דותן גבאי, חמאס פרסם תיעוד של פגיעה בטנק צה"לי מפגז שהוטל באמצעות רחפן, באתר חדשות מבזק לייב, ‏2023-10-20 יואב זיתון, התמונה האחרונה של הלוחמים שנהרגו מנ"ט בנמ"ר. צה"ל: "זה לא דומה למה שקרה בעבר", באתר ynet, 1 בנובמבר 2023. יורם גביזון, רפאל מסרה מערכות מעיל רוח לצבא ארה"ב בשווי 500 מיליון דולר, באתר TheMarker‏, 6 בינואר 2021 יורם גביזון, הישג לרפאל: תספק מערכות מעיל רוח לצבא גרמניה ב־50 מיליון יורו, באתר TheMarker‏, 23 בפברואר 2021 British Army selects Israel’s Trophy active protection system for its new tanks, defence-blog.com, ‏2021-06-27 (באנגלית אמריקאית) ES&T editorial team, APS Trophy for Leopard 2A8 main battle tank under contract, esut.de, ‏2023-09-06 (באנגלית) Norway's Leopard 2 tanks will be new 2A8 variant with active protection system | Shephard, www.shephardmedia.com (באנגלית)